Яны былі розныя на характары, але нязменныя ў адным: кожны валодаў высокім педагагічным майстэрствам і ўмеў прыпаднесці свой прадмет так, што ты яго грунтоўна засвоіш і не правалішся пры паступленні ў тэхнікум ці вышэйшую навучальную ўстанову. Гэта я ведаю з прыкладу свайго класа: хто меў намер вучыцца пасля школы далей, той і ажыццявіў задуманае без асаблівых цяжкасцяў.